Жанна Літвіна: Найперш – мова. На радыё мова была і раней, а з прыходам Бураўкіна яна нечувана пашырылася на тэлебачанні… У Генадзя Мікалаевіча ёсць ад прыроды ўнікальны дар – уменне разгледзець талент, паважліва ставіцца да таленту. Такія людзі за часам Бураўкіна атрымлівалі магчымасць самарэалізацыі. Дарэчы, на пасаду галоўнага рэдактара “Беларускай маладзёжнай” мяне прызначыў ужо Бураўкін. Калі мяне прызначалі, я была самай маладой па ўзросце на такой пасадзе. Але і праз 10 гадоў, калі мяне звальнял і мне было амаль 40, я ўсё адно заставалася самай маладой!